Эма Радукану

**Э́ма Радука́ну** (; , Таронта, Канада) — брытанская прафесійная тэнісістка. Пераможца аднаго турніру Вялікага шлема ў адзіночным разрадзе (Адкрыты чэмпіянат ЗША-2021); пераможца аднаго турніру WTA ў адзіночным разрадзе. Адзіная ў свеце тэніса, хто здолеў выйсці ў фінал і выйграць турнір Вялікага шлема ў адзіночным разрадзе, пачаўшы яго з кваліфікацыі.

## Біяграфія 
Эма Радукану нарадзілася 13 лістапада 2002 года ў Таронта, Канада, і вырасла ў Бромлі, Англія. Яе бацька Іон Радукану родам з Бухарэста, Румынія, а маці Рэнэ Чжай (Дунмэй) з Шэньяна, Кітай. Абодва бацькі працуюць у сферы фінансаў.

Сям’я пераехала ў Англію, калі Эме было два гады, яна мае як брытанскае, так і канадскае грамадзянства. Вольна размаўляе па-кітайску і па-румынску. Радукану пачала гуляць у тэніс ва ўзросце пяці гадоў у тэніснай акадэміі Бромлі.

Эма некалькі раз на год прыязджае ў Бухарэст (Румынія), дзе наведвае сваю бабулю па бацькоўскай лініі. Любіць румынскую кухню. Прыкладамі для пераймання ў тэнісе лічыць Лі На і Сімону Халеп. Таксама Радукану з’яўляецца паклонніцай Формулы-1.

## Спартыўная кар’ера 
Эмма дэбютавала ў прафесійным тэнісе ў 2018 годзе, і праз тры гады ўпершыню згуляла ў турніры серыі WTA, а ўжо ў 2021 годзе дэбютавала на адкрытым чэмпіянаце Нотынгема па тэнісе.

У чэрвені 2021 года дэбютавала на Уімблданскім турніры. Абыграла Віталію Дзячэнка і Маркету Вандроўшаву. Стала наймалодшай брытанскай тэнісісткай, якая выйшла ў трэці раўнд Уімблданскага турніру пасля Алены Балтачы. Пасля перамогі над Саранай Кырсця ў трэцім раўндзе стала наймалодшай брытанскай тэнісісткай у гісторыі, якая выйшла ў чацвёрты раўнд (на той момант ёй было 18 гадоў і 239 дзён). У матчы чацвёртага раўнда Уімблданскага турніру супраць Айлы Тамлянавіч знялася з гульні ў другім сэце з-за «праблем з дыханнем».

На пачатку жніўня 2021 года згуляла на турніры Silicon Valley Classic, прайграўшы Чжан Шуай у першым раўндзе. У тым жа месяцы згуляла на турніры WTA 125K series у Чыкага, саступіўшы ў фінале  (1:6, 6:2, 4:6). Пасля гэтага яна паднялася на 150-е месца ў рэйтынгу WTA.

Прайшоўшы праз стадыю кваліфікацыі Адкрытага чэмпіянату ЗША 2021 года, Эма Радукану абыграла Штэфані Фёгеле, Чжан Шуай, Сару Сарыбес Торма і Шэлбі Роджэрс, выйшаўшы ў чвэрцьфінал турніру. У чвэрцьфінале Эма абыграла Белінду Бенчыч у двух сэтах і выйшла ў паўфінал турніру. Яна стала першай тэнісісткай у гісторыі, якая выйшла ў паўфінал Адкрытага чэмпіянату ЗША з ліку тых, якія прайшлі кваліфікацыю турніру. Пасля перамогі над Марыяй Сакары выйшла ў фінал, не прайграўшы ніводнага сэту на працягу спаборніцтваў і стала першай брытанкай, якая выйшла ў фінал буйнога тэніснага турніру за 44 гады (апошняй, каму гэта ўдавалася, была Вірджынія Уэйд на Уімблдане ў 1977 годзе). У фінале 11 верасня 2021 года Эма Радукану ў двух сэтах перамагла Лэйлу Фернандэс (6:4, 6:3). Яна стала пераможцай «US Open», будучы 150-й ракеткай свету
.

Па выніках 2021 года атрымала ўзнагароду «Навічок года» па версіі WTA. Таксама была вызнана «спартсменам года» по версіі BBC.

## Выніковае месца ў рэйтынгу WTA паводле гадоў 
## Выступленні на турнірах 
### Фіналы турніраў Вялікага шлема ў адзіночным разрадзе (1) 
#### Перамогі (1) 
### Фіналы турніраў WTA ў адзіночным разрадзе (1) 
#### Перамогі (1) 
### Фіналы WTA 125K series 
* колькасць перамог у адзіночным разрадзе.

### Фіналы турніраў WTA 125 і ITF у адзіночным разрадзе (6) 
#### Перамогі (3) 
* колькасць перамог у адзіночным разрадзе.

#### Паражэнні (3) 
## Крыніцы 
## Спасылкі 
* Профіль тэнісісткі на сайце WTATennis.com 
* Профіль тэнісісткі на сайце ITFTennis.com 
* Профіль тэнісісткі на сайце LTA.org.uk 

Катэгорыя:Тэнісісткі Вялікабрытаніі